Hr Igor Taro

siseminister

21. juuli 2025

KIRJALIK KÜSIMUS

**Eestist alaliselt lahkunud inimesed**

Lugupeetud siseminister

Kinnisvarabüroode andmetel on viimase aasta jooksul paljud Eesti elanikud müünud oma eluaseme eesmärgiga kolida alaliselt välismaale. Emigratsiooni peamisteks põhjusteks nimetatakse poliitilist ja majanduslikku ebastabiilsust ning kiiret hinnatõusu sissetulekute vähenemise taustal.

Sellega seoses palun teil vastata järgmistele küsimustele:

1. Kui palju Eesti alalisi elanikke on 2024. aasta ja 2025. aasta esimese poole jooksul Eestist teistesse riikidesse elama asunud?
2. Millistesse riikidesse on Eesti elanikud kolinud?
3. Kas on olemas andmeid nende inimeste rahvuse kohta?
4. Kui palju inimesi ja millistest riikidest on Eestisse elama asunud 2024. aasta ja 2025. aasta esimese poole jooksul?
5. Kui palju inimesi saabus Eestisse ja lahkus siit 2023., 2022. ja 2021. aastal?

Lugupidamisega

/allkirjastatud digitaalselt/

Aleksandr Tšaplõgin

Riigikogu liige